|  |  |
| --- | --- |
| **ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. «Γ. ΣΕΦΕΡΗΣ»** N. Ιωνίας – Ηρακλείου – Μεταμόρφωσης - Λυκόβρυσης Μουταλάσκη 64 – 14234 Ν. Ιωνία 6906059765 – 6983026656  mail :segseferis@gmail.com gseferis.edu@gmail.com site : [www.](http://www.gseferisedu.blogspot.gr) syllogos-seferis.gr  |  **AΡ.ΠΡΩΤ: 72 Ν. Ιωνία 25/7/2018 Προς : Τα μέλη μας, τη ΔΟΕ, τον τύπο** |

**ΑΛΛΗΛΕΓΓΥΗ ΣΤΟΥΣ ΚΑΤΟΙΚΟΥΣ ΤΩΝ ΠΥΡΟΠΛΗΚΤΩΝ ΠΕΡΙΟΧΩΝ**

Το Δ.Σ του Συλλόγου Εκπαιδευτικών Π.Ε ¨Γ.ΣΕΦΕΡΗΣ¨ εκφράζει τα συλλυπητήριά του στις οικογένειες των ανθρώπων που έχασαν τη ζωή τους, ανάμεσά τους και πολλά μικρά παιδιά, από την καταστροφική πυρκαγιά που έπληξε περιοχές της Δυτικής και Ανατολικής Αττικής.

Παρά τις τιτάνιες προσπάθειες πυροσβεστών και εθελοντών που ρίχτηκαν στη μάχη της φωτιάς και των απεγκλωβισμών, ήρθαν στην επιφάνεια η ανυπαρξία κεντρικού σχεδιασμού και συντονισμού, η σταθερή έλλειψη μέτρων αντιπυρικής προστασίας και δασοπυρόσβεσης, (παράγοντες που έχουν επισημανθεί από το ταξικό συνδικαλιστικό κίνημα κατ’ επανάληψη) που δυστυχώς συνέβαλαν καθοριστικά κι αυτή τη φορά ώστε να μετράμε χαμένες ανθρώπινες ζωές, σε μια ασύλληπτη τραγωδία κατά την οποία ο αριθμός των θυμάτων από λεπτό σε λεπτό αυξάνεται συνεχώς.

Το Δ.Σ καλεί τους συναδέλφους να δείξουν έμπρακτα τη συμπαράστασή τους και την αλληλεγγύη τους, στους τραυματίες και στους πληγέντες των πυρόπληκτων περιοχών της Αττικής.

* Να συγκεντρώσουν είδη πρώτης ανάγκης και βοήθειας για τους πληγέντες:
* **Εμφιαλωμένο νερό**
* **Τρόφιμα** (κονσέρβες, φρυγανιές, μπισκότα, γάλα, μακαρόνια κλπ)
* **Φάρμακα** (γάζες, «Μπεταντίν», παυσίπονα κλπ.)
* **Παιδικά είδη** (τροφές, πάνες, μωρομάντηλα κλπ)

Τα είδη θα συγκεντρώνονται στο 4ο Δ.ΣΧ Ν.Ιωνίας (απέναντι από τον σταθμό του Ηλεκτρικού) τις ημέρες Πέμπτη 26/7 και την Παρασκευή 27/7 από 10.00 π.μ ως 12.30 μ.μ, στα γραφεία του Συλλόγου Εμποροϋπαλλήλων και του ΠΑΜΕ (Αγίας Φιλοθέης 5β, πλατεία Μητροπόλεως) και στο Εργατικό Κέντρο Λαυρίου (Δανουκαρά 7, Λαύριο).

* Να προσέρχονται στα νοσοκομεία, για την άμεση στήριξη των τραυματιών που νοσηλεύονται και χρειάζονται αίμα, από τις 9 πμ. έως 14.00 στα τμήματα αιμοδοσίας των νοσοκομείων :
* **ΛΑΪΚΟ ΝΟΣΟΚΟΜΕΙΟ ΑΘΗΝΩΝ**
* **Γ.Ν.Α ΣΙΣΜΑΝΟΓΛΕΙΟ**
* **Γ.Ν. ΕΛΕΥΣΙΝΑΣ (ΘΡΙΑΣΕΙΟ)**
* **Γ.Ν. Η ΕΛΠΙΣ** (με έκτακτο διευρυμένο ωράριο από 09 π.μ. - 20 μ.μ.)

Επίσης όσοι συνάδελφοι βρίσκονται εκτός Αττικής μπορούν να δώσουν αίμα σε όλη τη χώρα στις πλησιέστερες νοσοκομειακές υπηρεσίες αιμοδοσίας.

Η κυβέρνηση άμεσα να πάρει όλα τα απαραίτητα μέτρα ώστε να ικανοποιηθούν οι πρώτες ανάγκες όσων έχουν πληγεί.

ΓΙΑ ΤΟ Δ.Σ

 Ο ΠΡΟΕΔΡΟΣ Η ΓΡΑΜΜΑΤΕΑΣ

 ΚΩΣΤΑΣ ΚΑΤΙΜΕΡΤΖΟΓΛΟΥ ΝΤΙΑΝΑ ΛΙΑΚΟΥ